Ab tak Gotham mein...
Kal raat, kisi pagal ne aik police walay ko jama kar maar diya tha.
Woh shadeed thandi liquid helium istimaal kar raha tha.
Jo tezi se darja hararat girane me
dunya ka sab se kaaramad maada hai.
Woh bus janna chahta hai ke yeh kahan se aata hai
ta ke hum us banday ka pata laga sakein.
Tum iqbal e jurm kar rahe ho?
Haan, kar raha hoon. Main mujrim nahi hoon, jantay ho na?
Bus pagal hoon.
Maine hadh paar kardi thi, hai na?
Tum woh nahi ho jo thay.
Main thora dar gaya tha.
Meri dunya mein khush aamdeed.
Main tumhein jama sakta hoon, jesa hum ne socha tha.
- Par? - Main tumhein wapis nahi la sakta.
Solution A14.
Nahi, nahi, nahi, nahi, nahi, nahi, nahi.
Main bus un becharay choohon ka soch rahi hoon jin par tum tajurbay karte ho.
Tum ab kia karogay?
Is Malone banday ko dhoondo gay?
Sach bataon tou, maine itni duur ka socha nahi hai abhi.
Nora.
Tum meri biwi ko bachane mein meri madad karo gay.
Mere shohar ne boht buray kaam kiye.
Par us ne woh buray kaam mere liye kiye.
Main marne wali hoon. Woh mujhe bachana chahta hai.
Mujhe aik aetraaf karna hai.
Main he woh banda hoon jo logon ko jama raha tha.
A16. Yeh kaam kar gaya.
Kia main mar chuka hoon?
Mujhe yaqeen nahi aa raha yeh kaam kar gaya.
Main aa raha hoon, Nora.
Tumhein bachanay aa raha hoon.
Sab kahan hain?
Suno.
Ace Chemicals liquid ko helium bana deta hai...
Victor Fries istimaal karta hai apne aslahay ko mazboot banane kay liye.
Fries ko 20 minute pehle is imaarat mein daakhil hota hoa dekha gaya hai.
Woh kafi beytaab
aur kafi khatarnaak hai.
Chalo karte hain.
Yaar.
Yahan hoa kia hai?
Chaukidaar.
Yarghamaal bana hoa hoga.
Detectives.
Kanaster ja chuke hain.
Lagta hai usay woh mil gaya jo woh chahta tha.
Woh soch kia raha hai?
"Meri biwi ko azaad karo."
Switzerland ka safar kesa raha?
Wahan pahar hain, baraf hai.
Log khush ikhlaaq hain.
Alfred keh raha tha aap mujhse baat karna chah rahi thien.
Alfred chahta tha main tum se baat karoon.
Woh tumhare liye pareshaan hai.
Usay fikar hai ke tum apna dard andar he chupa rahe ho.
Usay fikar karne ki koi zaroorat nahi hai.
Main usay kehta hoon main thee hoon, jo ke main hoon,
par woh yaqeen he nahi karta.
Tumhein aghwa kiya gaya tha. Tum marte marte bachay ho.
Tum boht dar gaye ho gay.
Sadma lena aam si baat hai.
Is mein sharmindigi ki kia baat hai.
Main dara hoa nahi tha.
Nahi thay?
Tou phir tum ne kia mehsoos kiya?
Maine khud ko zinda mehsoos kiya.
Zindagi se bharpoor.
Tumhein lagta hai main ajeeb hoon?
Haan ajeeb tou ho,
Agar sach keh rahe ho tou.
Main hamesha sach he kehta hoon.
Aesa he hona chahye.
Boht mushkil hota hai.
Koshish karta hoon.
Aur ab kesa mehsoos kar rahe ho?
Jesa ke maine kaha, main theek hoon.
Tandrust o tawana.
Mujhe jeenay ka dosra mauqa mila hai.
Aur tum us mauqay kay sath kia karo gay?
Mere iraaday ab bhi atal hain.
Us shaks ko dhoondna jis ne mere maa baap ko maara.
Bruce, tumhein araam ki zaroorat hai.
Bilkul.
Araam chahye.
Yeh khatarnaak na khatam hone
wala junoon nahi.
Main usay dhoond loon ga.
Tum bachay ho, koi shaatir jasoos nahi.
Mera manna hai ke aik waqt mein ap do shaksiyat sambhaal sakte ho,
Apko nahi lagta?
Haan, sambhaal sakte hain.
Chalo tumhein woh insaan mil jaaye, phir?
Main phir usay qanoon kay hawalay kar doon ga.
Kia waqai yehi tumhara jawab hai?
Yeh jawaab main tumhein de raha hoon.
Us sachay Bruce ka kia hoa?
Yeh boht acha sawaal hai.
Mere khayal se woh dosra Bruce tha.
Maaf kijiye ga, main apse badtamizi nahi karna chahta.
Yeh guftugu kafi kaaramad thi.
Wazahat kar raha hoon.
Hum dobara kar sakte hain kabhi.
Zaroor, kar sakte hain.
"Meri biwi ko azaad karo"?
Is banday ko lagta hai saath banday maarne se
hum iski biwi ko chor dein gay?
Main apna joota bhi na doon!
Lohay ka nafisyaati, kamina, main yeh tor...
Mujhe pursukoon rehna hoga.
Uska kia jisko yarghamaal banaya hoa tha. chaukidaar ko.. koi mataalbaat?
Abhi tak tou nahi.
Zahir hai, hum aik pagal admi se sauda kar rahe hain
Aik baar usay ehsaas hojaye ke hum uski biwi ko nahi chorein gay,
Woh yahan usay lene,
khud aega, hai na?
Aur kar bhi kia sakta hai?
Mere khayal se.
Jab woh yeh karega, hum uske liye tayaar bethay hongay,
aur usay le jaengay.
- Abhi kahan hai woh? - Andar jail mein hai.
Lee aur haspataal ka amlaa usay dekh raha hai.
Lee keh rahi hai agar woh jald he kisi haspataal mein muntaqil nahi hui,
tou woh mar sakti hai.
Kia bakwaas hai.
Hum Gotham General ko mehfooz nahi rakh sakte.
Indraaj kay kafi raastay hain aur shehri bhi boht hain.
Arkham.
Unke paas pori ER ki sahulat maujood hai, hai na?
Hum usay Arkham le jaengay.
Is tarah usay woh nighedaasht mil jaegi jiski usay zaroorat hai,
aur hum shehriyon ko khatray mein dalay bagair Fries ko pakar sakte hain.
Sahi hai.
Sahi?
Woh aik pagal khana hai,
jo paglon se bhara hai.
Tumhare paas koi behtar mansooba hai?
N-Nahi.
Tum uske chalne ki tayari karo.
Main Arkham kay director ko phone karta hoon.
Yeh sab press walon tak pohnchao,
Main Fries ko nishana banana chahta hoon.
Main Lee ko yeh batana tum par chor raha hoon
ke hum uski mareeza ko pagal khanay le ja rahe hain.
Woh samajh jaegi.
Oh, haan, bilkul, poori tarah.
Acha tou tum yeh kehna chah rahe ho
ke tum aik marti hui aurat ko shikaar banana chah rahe ho.
Aik lachaar rassi se bandhi aurat aur woh bhi Arkham mein.
Aesi baat nahi hai.
Kia uske shohar ko batao gay tum usay kahan le ja rahe ho?
- Haan, par... - Phir wohi baat hui.
Yeh boht se buray mansoobon se behtar hai.
Hum afwah bhi phela sakte hain ke woh Gotham General mein hai,
Par tab kia hoga jab Fries hamla karega?
Woh boht lachaar aur kamzor logon se bhara hoa hai.
Yeh aik sahi tareeqa hai.
Kabhi kabhar sahi tareeqa behtar nahi hota.
Agar koi behtar tareeqa hota, tou hum wohi karte.
Mera yaqeen karo, Nora Fries bilkul mehfooz rahe gi.
Mujhe jana hoga.
Main uske saath jaongi.
Lee, Arkham mein doctors hongay.
Woh meri mareez hai.
Main wahan pehle kaam karti thi, janti hoon un doctors ko. Main ja rahi hoon.
Woh mehfooz nahi hai.
Woh Nora kay liye mehfooz hai, par mere liye nahi?
Nahi nahi nahi, dekho...
Haan, sochte raho, main apna samaan lene ja rahi hoon.
Nahi, tumhein pata hai mera kia matlab tha.
Agar tum isko hathyaar bana kar istimaal karna chah rahe ho, tou main cheekoon gi.
Woh kon tha?
Fries ka aik shikaar.
Main umeed kar raha tha Fries kay formulay kay kuch namoonay nikaal loon
us banday kay reshay se, par kamyaab nahi ho paaya.
Iski baat karte hoay, apke liye phone aaya tha.
GCPD Nora Fries ko Arkham mein muntaqil karna chah rahi hai.
Matlab uski biwi?
Haan bazahir, woh boht beemar hai.
Police ko lagta hai Fries usay bachanay aega.
Unhein aur mehfooz tibi muqaam chahye.
Fries yeh sab apni biwi ko bachanay kay liye kar raha hoga.
Wah kia pyaar hai.
Zabardast.
Yahan main uska cryonic namoona lene kay liye beqaraar hoon,
aur woh khud chal kar yahan aa raha hai.
Kismat humare sath hai.
Araam se, Peabody, humein tayari karni hogi.
Poori tarah jamne kay baad sahi hona,
kisi galti se pehle, aur GCPD hairaankun harkaton se.
Usay Gotham Memorial le jaya gaya
jahan uski choton aur zakhmon ka elaaj kar kay usay chor diya gaya.
Hum sunne mein aa rahe hai ke
Nora Fries, Mr Freeze ki biwi,
ko Arkham kay tibi haspataal le jaya ja raha hai...
- Arkham kay? - Dekhte...
Woh haspataal mein honi chahye, kisi pagal khanay mein nahi.
Koi ilzamaat nahi lagaye gaye.
Mujhe jaal mein phasaya ja raha hai.
Bilkul.
Woh mujh tak pohanchne kay liye uska istimaal kar rahe hain.
Bewaqaoof log.
Unhein lagta hai deewarein aur bandooqein mujhe rok sakti hain?
Unhein andaza nahi hai.
Seekh jaengay.
Mujhe janay do, jungli insaan!
Mujhe Professor Strange se baat karni hai.
Director Strange boht masroof hain aj.
Par itna bata doon,
Arkham mein sab kuch unke mutabiq hota hai.
Yeh kia cheez hai?
Kia kar rahe ho tum log mere sath?
Tum humare rehabilitation program kay chehray bano gay.
Agar hum Oswald Cobblepot jese insaan ko theek kar sakte hain,
tou kisi ko bhi kar sakte hain.
Main inkaar karta hoon.
Main apke program ka hissa banne se inkaar karta hoon.
Tumhare paas aur koi chaara nahi.
Yeh jaan lo tum, larki.
Aj tak har koi pachtaya hai Penguin ko pareshaan kar kay
aur tum mujhe tang kar rahi ho!
Apna agla qadam dehaan se uthana.
Battakh.
Battakh!
Khuda ka shukar.
- Bus aik khuaab tha. - Battakh.
Khuaab he tha.
Hans!
Tumhein mujhe pakarna hai.
Tum hans ho.
Nahi. Nahi. Main, umm...
Main...
Main penguin hoon.
Hans!
Hans! Hans!
Koi masla hai?
Yeh hans nahi ban raha.
Aik group mein hissa lena achi baat hoti hai, Mr Cobblepot.
Apko bhi lena chahiye.
Haan.
Haan. Mujhe khushi ho gi.
Aesa kia hai jo woh mujhse karwana chahte hain?
Hans banana chahte hain.
Theek hai.
Oh. Kia woh penguin hai?
Battakh.
Nashay mein lag raha hai.
Yeh jab se aaya hai tab se mushtaail hoa wa hai.
Hum ne usay dawa de kay khud ko takleef pohanchanay se roka hoa hai.
Dr Thompkins, mere assistant,
Ms Peabody, apko haspataal tak le kar jaengi.
Woh apki madad kay liye hazir hain.
Shukriya.
Battakh.
Hum agay kay darwazay par hongay.
Apko qaidiyon ko wapis unke cell mein bhej dena chahiye.
Battakh.
- Battakh. - Harv, chalo.
Battakh.
Mujhe yaqeen hai apko Ms Kean kay sath yeh bantne mein masla nahi hoga.
Tum mazak kar rahi ho na.
Oh, tum Sleeping Beauty ko janti ho? Yeh mera diya hoa naam hai.
Itni pyaari, itni saakit.
Bilkul aik farishtay ki tarah.
Koi masla tou nahi?
Nahi. Nahi koi masla nahi.
Pinkney, mujhe Fries ko...
andar daakhil na hone denay kay liye rukaawtein chahyein.
- Ji, sir. - Bus istimaal karlein?
Haan. Acha khayal hai.
Aur Harvey, mujhe chhat par aik shooter chahye.
Jim! Jim!
Jim, mere jigri dost! Jim!
Meri madad karo, please!
Ruko!
Ruko.
Humein akelay mein baat karni hai.
Shukar tum yahan ho.
Tumhein meri madad karni hogi.
Yeh log mujh par tashaddud kar rahe hain.
Tashaddud tou tum karte ho.
Yahan doctors tumhari madad karne ki koshish kar rahe hain.
Main bata raha hoon, yeh tashaddud hai.
Mujhe tou nahi dikh raha.
Yeh zehni aziyat hai.
Yeh therapy hai.
Tum pagal ho, yaad hai na?
Yehi tou kaha tha tumhari wakeel ne.
Alvida, Penguin.
Tum mere maqrooz ho, Jim Gordon. Maine tumhare liye jhoot bola!
Us ne Galavan ko maara hai! Maine nahi! Is ne maara!
Woh yeh tha, Doc!
Tum mere maqrooz ho, Jim Gordon. Maine tumhare liye jhoot bola!
Usne Galavan ko maara! Maine nahi! Is ne maara!
Woh yeh tha, Doc!
Woh yeh tha!
Mere khayal se apko seekhne ki zaroorat hai, Master Bruce.
Humari tarbiyat honi thi aj.
Haan, khair, main shehar mein phas gaya tha.
Aur phir meine socha, Dr Thompkins se apki
guftugu apko masroof rakhegi.
Aur mujhe laga ap therapy kay khilaaf thay.
Khair, yeh mujhe apke raaz rakhne se pehle lagta tha.
Agar main apko bata deta jo maine aur Selina ne mansooba banaya hai,
Ap mujhe rok detay.
Kyunke main nahi rukta, mujhe Silver se apne
maa baap kay qatil ka naam pata chal gaya tha.
Phir apne mujhe Gotham se nikalne par majboor kar diya.
Hum ne aik mahina kho diya jis mein hum M Malone ko dhoond sakte thay.
Hum ne shehar chora
kyunke tumhari quwat e bardasht khatam hogai thi.
Aur saaf si baat hai, tum se zukhaam
bardasht nahi ho pata tou tum qatil ko kia maaro gay.
Tum yeh band karo gay?
Ab, mujhe tum se aik zaroori sawaal pochna hai:
Hum is kaam mein sath hain
ya nahi?
Haan.
Hum is mein saath hain.
Theek hai. Khair, maine bataya tha mujhe shehar mein thora kaam tha.
Hum aik sergeant se milne gaye thay, aur hum ne thori chaan been ki GCPD files mein
ke humain M.Malone kay baray mein kuch pata chal sakay
Unki umar, qad o qaamat, aur nasal kia thi
ya woh tumhare waaldain kay qatal kay waqt azaad thay.
Aur?
Patrick Malone.
jo ke Matches kay naam se
jana jata hai.
Hasmukh banda hai, waqai.
15 saal ki umar mein pehla qatal kiya tha.
Tab se us par darjanon qatlon kay ilzaam hain.
Ab main tum se poochna chahta hoon,
Agar tum hotay tou
agay kia karte?
Tum yeh maloomaat Detective Gordon se bhi le sakte thay.
Tum ne un se raabta kyun nahi kiya?
Abhi main ap se sawaal kar raha hoon. Master Bruce.
Hum is banday ko dhoond lein agar
tou ap kia karengay?
Maar dein gay.
Nahi.
- Tum mujhe rok nahi sakte. - Main bilkul rok sakta hoon aur rokoon ga.
Ap abhi apne upar aik qatal lene kay liye boht chotay hain, Master Bruce.
Par, par...
Main janta hoon apke maa baap insaaf kay haqdaar hain.
Aur main janta hoon ap nahi rukein gay jap tak apko woh mil na jaye.
Par jab humein yeh Malone mil jaega,
Main usay maaroon ga ap nahi.
Yehi faisla hai humara.
Kia apko manzoor hai?
- Haan. - Bataen ab.
Hum usay dhoondein gay,
us se ugalwaengay,
aur tum usay maar do gay.
Tumhein andaza nahi hai tum kia kho rahi ho.
Kamini.
Main kahan hoon?
Kahan hoon main?
Nora, khud par ziada zor nahi do.
- Tum haspataal mein ho. - Tum kon ho?
Yeh Gotham General tou nahi hai.
Nahi. Tum us se bhi... mehfooz jagah par ho.
Main Dr Thompkins hoon.
Lee.
Woh Victor se dartay hain.
Haan.
Victor ne yeh sab sirf meri waja se kiya.
Tum apne shohar ki harkaton ki zimaydaar nahi.
Woh bura aadmi nahi hai.
Usay lagta hai woh mujhe bacha kar apni galtiyon par parda daal dega.
Main samajhti hoon.
Par abhi mujhe uski nahi, tumhari parwah hai.
Aur tumhein abhi pursukoon rehna hoga. Tum theek ho abhi...
Par phir bhi nazul halat mein ho.
Main usay bacha sakti thi.
Main usay is raastay par jata dekh rahi thi.
Roz ba roz junooni hota ja raha tha.
Main kuch kiya kyun nahi?
Main samajh rahi hoon jo tum kehna chah rahi ho.
Mushkil hota hai jab ap kisi se muhabbat karte ho.
Tum usay pehle jesa dekhti ho,
jo woh ban sakte thay.
Par ap sach ko dekh kar ankhein chura lete ho.
Woh mere liye aa raha hai, hai na?
Police ko lagta hai.
Mere Victor kafi ziddi hai.
Ap haamla hain?
Haan.
Larka hai ya larki?
Nahi jaanti.
Mujhe hamesha se larki chahye thi.
Ap ko yahan nahi hona chahye tha.
Tum par dehaan dete hain
mere baray mein itna mat socho, theek hai?
Sardiyon ki subah ki nigraani aur woh bhi pagal khanay kay bahir.
Zabardast.
Nora kay paas ziada waqt nahi hai. Fries janta hai.
- Woh jald aega. - Aa jaaye bus.
Warna hum tou intizaar mein he jam jaengay.
aur phir sitam zareefi hojaegi.
Tum ne suna kuch?
Khud ko bachao!
- Khabardaar hojao! Khabardaar hojao! - Hoshyaar hojao!
Chalao goli!
Jao, jao! Darwaza kholo!
Darwaza kholo!
Hath upar karo!
Nahi. Nahi kar sakta.
Mujhe maarna mat!
Victor Fries kahan hai?
Mujhe nahi pata!
Please, meri madad karo!
Chalo chalein. Chalo
Agay barho. Chalo. Andar chalo.
- Yahan thoray.. - Ammi?
Ammi?
Am... mi...
Ammi!
Ammi?
Samajh gaye.
Fries ne aik masrhriqi wing ki deewar gira di.
B Team se kaatne ko kaho usay.
Hum seedhay haspataal ki taraf jaengay.
Alpha se Bravo tak, tum log uske peechay raho.
Hum haspataal ki taraf barh rahe hain.
Samajh gaye.
Agay barh rahe hain.
Sab chup jao!
Nora!
Kia bakwaas hai?
Jao!
Hello, Victor.
Maaf karna par mudday par aatay hain.
Mujhe tumhara kaam boht pasand hai
aur main tumhein is soorte haal se nikalni ki aik tarqeeb paish karna chahta hoon.
Kon ho tum?
Main tumhara dost hoon, par mujhe yeh batao:
Apni biwi ko bachanay kay baad,
Tumhara kia irada hai?
Koi gaari churani hai?
Is jagah ko dhamakay se ura kar niklo gay?
Us kursi par kuch chaabiyaan pari hain.
Woh aik gaari ki hain jo loading docks kay paas intizaar kar rahi hai
Main kese maan loon ke mujhe phasaya nahi ja raha?
Yeh koi jaal nahi hai,
yeh aik tabaadla hai.
Tumhein apni biwi aur azaadi milay gi...
Aur main police ko duur rakhoon ga jab tak tum bhaag nahi jatay.
Aur bataur shukriya, tum mere liye
aik nali apna cryonic formula dogay.
Kia kehte ho phir?
Police aa rahi hai, tum sab ko nahi hara sakte...
Waqt tezi tumhare aur Nora
kay liye barh raha hai...
Ja kay pakrein gi usay ap, Ms Peabody?
Fries imaarat mein daakhil ho chuka hai.
Humein jana hoga.
Hum usay chor kar nahi ja sakte.
Amla nikal chuka tha jab alarm band hoa tha. Yeh mar jaegi.
Tou hum isay apne saath le jaengay.
Chalo.
Dekh kay.
Shukriya.
Main yahan se sambhaal loon ga.
Victor... Victor, meri baat suno.
Hum uski madad karne ki koshish kar rahe hain.
Tum usay maar rahe ho.
- Nahi. Nahi, Victor. - Victor...
Main samajh raha hoon tum yeh kyun kar rahe ho.
Main uski jaan bacha raha hoon.
Kitni zindagiyon kay badlay mein?
Boht saari.
Jese he main woh karloon ga jo main chahta hoon,
main hathyaar daal doon ga.
Par abhi humein nikalna hoga.
Victor, main aik doctor hoon.
Agar abhi hum isay le kar gaye, tou yeh mar sakti hai.
Doctor ho. Achi baat hai.
Ap wheelchair chalane kay liye humare sath aa rahi hain. Chalein.
Nahi. Bilkul nahi!
Jim, main ja rahi hoon.
Yeh meri mareeza hai.
Main tumhein yeh nahi karne de sakta. Main chaloon ga.
- Mujhe le chalo. - Jim, woh tumhein nahi keh raha.
Usay meri zaroorat hai.
Main usay takleef nahi pohanchaon ga.
Main kisi ko takleef nahi pohnchana chahta, bashartay mujhe majboor kiya jaaye.
Jim, main ja rahi hoon.
Victor, please...
yeh mat karo.
Nora, fikar nahi karo.
Sab qaboo mein hain.
Meri madad karo...
Humein jana hoga. Abhi.
Tum. Andar chalo.
Jo woh keh raha hai woh karo. Hum theek hain.
Abhi!
Theek hai.
Theek hai, chalo.
Boht boht shukriya.
Lee!
Maafi chahte hain, officers.
Shadeed sardi ki waja se taar jal gaye hain.
Hum us par kaam kar rahe hain.
Khair, jaldi kaam karo!
Oh, haan kar rahe hain.
Kar rahe hain.
Baraye meherbani isay kisi mehfooz jagah par rakh dein gi, Ms Peabody?
Aik achi khabar hai, officers.
Fries ne apne mansoobon kay baray mein kuch bataya?
Nahi, kuch nahi.
Usne bus "maafi" maangi.
Partner!
Hum ne kia miss kiya?
Fries Nora aur Lee ko le kar bhaag gaya.
Main gaari par BOLO rakha tha, par bus wohi humein mil paaya.
Fries ko apni biwi ko baraf par jald se jald rakhna hoga. Hai na?
Woh ghar nahi ja sakta; Darwazay par police khari hai.
- Woh kahan ja sakta hai? - Us ke paas woh aala hai.
Woh usay kahin bhi jama sakta hai.
Sabar. Woh usay jama tou sakta hai,
Par woh usay jama kar nahi rakh sakta.
Jo usne cryo chambers banaye thay unke bagair nahi.
Phir woh ghar ja raha hai.
Abhi bhi unke ghar par hai; Unhein kabhi tasleem nahi kiya gaya.
Yahin gaya hai woh, wahin jana hoga. Chalo.
Victor, please is baray mein socho.
Tum iski dekh bhaal kese karogay agar tum jail mein hogay tou?
Nahi karoon ga.
Tum karogay. Gotham karega.
Yeh qanoon hai. Jab tak woh qanoonan zinda hai, woh is shehar ki beti hai
aur is shehar ko phir uski mefooz rakhna hoga.
Victor...
Main hoon yahan, meri jaan.
Main tumhein ghar le aaya.
Main boht thak gai hoon.
Janta hoon.
Yeh sab boht jald khatam ho jaega.
Victor...
Main chahti hoon tum mujhe janay do.
Mujhe marne do.
Nora, tum yeh nahi keh sakti.
Main yeh kar sakta hoon. Yeh tareeqa kaam karega.
Tou kia main tumhare paas aik din
jail mein jagoon
ya marne kay baad?
Mujhe tanha zindagi nahi chahye.
Main wahan houn ga jab tum utho gi. Main wahan houn ga.
Main koi na koi raasta dhoond loonga, dekhna.
Umeed par dunya qaim hai.
Jab tak tum zinda ho, umeed baqi hai, hai na?
Haan.
Umeed hai.
Theek hai.
Mera haar.
Jo tum ne humari pehli shaadi ki saalgirah par diya tha.
Bistar kay barabar maiz par rakha hai.
Mere liye le ao gay, please, meri jaan?
Jao. Mujh mein itni taqat hai ke iska istimaal kar sakoon.
Agar tum jaldi karogi, tum uske anay se pehle bhaag sakti ho.
Main tumhein chor kay nahi ja rahi.
Yeh sab tumhare aur tumhare bachay kay liye acha nahi hai.
Hum theek hain.
Kia mujhe paani de sakti ho?
Shukriya.
Tum ne suna na.
Woh dil ka bura nahi hai.
Tumhein unhein batana hoga.
Main bata doon gi.
Aur unhein please bata dena ke main boht sharminda hoon.
Main dekh rahi thi jo oh ban raha tha...
aur maine kuch nahi kiya.
Kyunke main us se mohabbat karti thi.
Aur tum janto ho gi woh kesi hoti hai, hai na?
Janti hoon.
Shukriya.
Tum boht achi rahi ho.
Khuda tumhein aur tumhare bachay ko salamat rakhay.
Nora.
Main le aaya.
Victor.
Main tum se mohabbat karti hoon.
Please khud ko zimaydaar nahi samjho.
Main bhi mohabbat karta hoon.
Tum se jald miloon ga.
Tum peechay khari raho.
Mujhe pata chal gaya tha jab tum khirki se aayi thi.
Tumhein dekh kay khushi hui.
Mujhe aik kaam tha tum se.
"Tumhein dekh kay acha laga, Selina."
Maaf karna main tumhein bata nahi saki ke main apne France kay mehal ja rahi hoon
aur shehar nahi aa paongi.
Aik bangla hai
Switzerland mein.
Jo bhi ho.
Woh chirchira insaan kahaan hai?
Alfred shehar gaya hoa hai.
Yeh hai woh aadmi jiska Silver ne bataya tha.
Alfred ne iska pata lagaya.
Patrick Malone?
Mujhe laga uska naam M se shuru hota hai.
M Matches kay liye rakha hai. Yeh uski urfiyat hai.
Boht he fuzool urfiyat hai.
Tou tumhein mil gaya woh.
Tou tumhein meri kia zaroorat hai?
Mujhe tum bandooq laa kar do.
Tou tum usay jaan se maar do gay?
- Haan. - Tou ab tum naukaron kay sirbarah ho?
Alfred ko lagta hai wohi maaray ga usay.
Jabhi main tum se keh raha hoon.
Tum us banday ko khirki se dhakka tak nahi de sakte
tou tum yeh kese karo gay?
Kyunke is banday ne mere maa baap ko maara hai
Tum ne pehle kabhi bandooq chalai hai?
Please, Selina, tum he aik ho...
Tumhein pata bhi nahi hai tum kia maang rahe ho, Bruce.
Haan, theek hai, woh banda iska haqdaar hai, par yeh kar kay
tum kabhi bhi,
pehle jese nahi raho gay.
Main yehi umeed kar raha hoon.
Yaar.
Tum is se kese nibto gay?
Ahista aur dehaan se.
Koi bandooq nahi istimaal karega agar hum uske bagair kar sakte hain tou.
Naapne ka aala lagao.
Main andar ja kar dekhta hoon.
Samajh gaya.
Naapne ka aala.
Suno, naapne ka aala lagao.
Mujhe thori der aur de dein, Doctor,
Phir main khud ko apke hawalay kar doon ga.
Nahi.
Nahi. Nahi, Nahi. Nahi, Nahi, Nahi.
Nahi, Nahi, Nahi. Nahi!
Nora!
Mujhe samajh nahi aa raha, yeh kaam kar raha hai.
Mera formula kaam kar raha hai. Kese...?
Usne cartridges badal diye.
Usne cartridges badal diye?
Tumhein pata tha?
Kia tumhein pata tha usne cartridges badal diye?
Nahi.
Mujhe afsos hai.
Mr Fries, yeh GCPD hai.
Tumhein chaaron taraf se ghair liya gaya hai.
Please bahir ajaen, aur khud ko humare hawalay kardo
aur udaasi nahi phelao.
Haan.
Aur udaasi nahi.
Kia ap meri madad kareingi
aur police ko kahein gi ke main wohi karoon ga jo woh kahein gay?
Nora tum se boht mohabbat karti thi.
Mujhe tumhare rishtay se jalan hone lagi thi.
GCPD.
Victor?
Oh, mere khuda.
Tumhein wapis sojana chahye.
So nahi paa rahi.
Tumhein phone par baat karte suna.
Hugo Strange ka phone aya tha.
Victor Fries Arkham kay haspataal mein mar gaya.
Woh usay bacha nahi paaye.
Tum theek ho?
Haan.
Tum theek ho?
Kaash tum gayi na hoti.
Kaash tum ne humare bachay ko khatray mein na daala hota.
Tum ne humein khatray mein daala
jab tum ne Nora ko khatray mein daala.
Woh meri nighadasht mein thi.
Woh alag baat hai; Woh police ka kaam tha.
Woh tum thay; woh sirf tumhari waja se hoa.
Arkham Barnes's ka idea tha,
Par tuk ka lag raha tha..
Woh police ka acha kaam tha.
Galavan ka kia?
Woh bhi acha kaam tha?
Uska kia?
Jese woh mara.
Jo bhi sach tha, woh nahi tha jo tum ne mujhe bataya.
Tumhein kese pata?
Kyunke mujhe pata chal jata hai jab tum baymaan hote ho.
Aur pata hai kia, agar koi maut ka haqdaar hai, tou woh Galavan hai.
Mujhse police kay kaam kay baray mein baat mat karo.
Yeh tumhara kia dhara hai, tum ne mujhse jhoot bola.
Janti hoon ap kehte hain ke koi naumeed cases nahi.
Aur waqai koi nahi.
Zindagi ki khoobsurti
nagawaar mosmon se he aati hai.
Humein bus aur
jaarhana andaz apnana hoga.
Ab mujhe apne naye mehmaan se milna chahye.
Subha bakhair, Victor.
Main kahan hoon?
Qanoonan, tumhari laash Arkham kay murdakhanay mein hai,
Par tum khud yahan ho.
Indian Hill.
Indian Hill tou aik zehreela kooraydaan hai.
Aik kaaramad fiction.
Tum ne he mujhse Arkham mein baat ki thi.
Hugo Strange.
Tum se aamnay samnay mil kar boht khushi hui.
Main mara kese nahi?
Boht hairaan kun hai, hai na?
Mera khayal hai ke tum ne apna khud ka formula
pichlay kuch mahinon mein jazb karliya.
Tumhara jism khuliye kay badlao se guzra hai.
Jab tumhein yahan laya gaya tha, tou tum tap rahe thay.
Ab wahan dekho.
Thermometer mein.
Manfi 20 degree.
Aur mujhe sardi nahi lag rahi.
Tumhare formulay ne tumhari darja e hararat
ko kum kardiya tha.
Tum sirf shadeed hypo-thermic halaat mein zinda reh sakte ho.
Jamanay kay elawa kuch bhi tumhein maar de ga.
Par daro nahi, tum yahan hamesha kay liye band nahi raho gay.
Hum ne tumhare kapron mein kuch tabdeeli ki hai
ta ke tum araam se chal sako.
Abhi kay liye, tum araam karo.
Kal hum kaam shuru karein gay.
Aik mansooba tumhein zaroor pasand aega.
Mujhe Nora kay sath mar jana chahiye tha.
Yeh sab khatam hojana chahye tha.
Phir yeh mauqa lo, Victor.
Samjho tum mar chukay ho.
Maut anjaam nahi hota
bulkay aik naya aghaaz hota hai.